CELEX: 32005R1474
Language: lt
Date: 2005-09-09 00:00:00
Title: 2005 m. rugsėjo 9 d. Komisijos reglamentas (EB) Nr. 1474/2005, nustatantis, kokia dalimi galima patenkinti paraiškas gauti Šveicarijos kilmės daugiau kaip 160 kg masės gyvų galvijų kvotos, numatytos Reglamente (EB) Nr. 1218/2005, importo teises

10.9.2005   
            
            
               LT
            
            
               Europos Sąjungos oficialusis leidinys
            
            
               L 234/6
            
         
      KOMISIJOS REGLAMENTAS (EB) Nr. 1474/2005
   2005 m. rugsėjo 9 d.
   nustatantis, kokia dalimi galima patenkinti paraiškas gauti Šveicarijos kilmės daugiau kaip 160 kg masės gyvų galvijų kvotos, numatytos Reglamente (EB) Nr. 1218/2005, importo teises
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
   atsižvelgdama į 2005 m. liepos 28 d. Komisijos reglamentą (EB) Nr. 1218/2005, nustatantį išsamias Šveicarijos kilmės daugiau kaip 160 kg masės gyvų galvijų importo tarifų kvotos, numatytos Tarybos reglamente (EB) Nr. 1182/2005, taikymo taisykles (2), ypač į jo 4 straipsnio 2 dalies 1 pastraipą,
   kadangi:
   
               (1)
            
            
               Reglamento (EB) Nr. 1218/2005 1 straipsnio 1 dalyje yra nustatytas 2 300 vienetų kvotos kiekis, dėl kurio Bendrijos ūkio subjektai gali pateikti paraiškas gauti importo teises, kaip nustatyta to reglamento 3 straipsnyje.
            
         
               (2)
            
            
               Kadangi importo teisių prašoma didesniam kiekiui negu galimas kiekis, nurodytas Reglamento (EB) Nr. 1218/2005 1 straipsnio 1 dalyje, reikia nustatyti fiksuotą procentinį sumažinimo koeficientą,
            
         PRIĖMĖ ŠĮ REGLAMENTĄ:
   1 straipsnis
   Kiekviena paraiška gauti importo teises, pateikta laikantis Reglamento (EB) Nr. 1218/2005 3 straipsnio 3 dalies nuostatų, patenkinama 74,074 % prašomo kiekio.
   2 straipsnis
   Šis reglamentas įsigalioja 2005 m. rugsėjo 10 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugsėjo 9 d.
      
         
            Komisijos vardu
         
         J. M. SILVA RODRÍGUEZ
         
         
            Generalinis direktorius žemės ūkio ir kaimo plėtros reikalams
         
      
   
   
      (1)  OL L 160, 1999 6 26, p. 21. Reglamentas su paskutiniais pakeitimais, padarytais Reglamentu (EB) Nr. 1782/2003 (OL L 270, 2003 10 21, p. 1).
   
      (2)  OL L 199, 2005 7 29, p. 39.